《文帝》
清代·谢启昆

风流人物数元嘉，文史纵横自一家。白面书生谈北伐，黑衣宰相坐南衙。

长城万里歌声惨，合殿深宵烛影斜。俭约犹存永初意，乌篷未胜葛镫华。

作者简介：（1737—1802）江西南康人，字蕴山，号苏潭。乾隆二十六年进士，授编修。嘉庆时官至广西巡抚，卒于官。少以文学名，博闻强识，尤善为诗。有《树经堂集》、《小学考》、《西魏书》等，晚成《广西通志》。